CELEX: 32007R0785
Language: lv
Date: 2007-07-04
Title: Komisijas Regula (EK) Nr. 785/2007 ( 2007. gada 4. jūlijs ) par atļauju izmantot 6-fitāzi EC 3.1.3.26 ( Phyzyme XP 5000G/Phyzyme XP 5000L ) kā barības piedevu   (Dokuments attiecas uz EEZ)

5.7.2007   
            
            
               LV
            
            
               Eiropas Savienības Oficiālais Vēstnesis
            
            
               L 175/5
            
         
      KOMISIJAS REGULA (EK) Nr. 785/2007
   (2007. gada 4. jūlijs)
   par atļauju izmantot 6-fitāzi EC 3.1.3.26 (Phyzyme XP 5000G/Phyzyme XP 5000L) kā barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 paredzēta atļauja dzīvnieku barības piedevu izmantošanai, kā arī pamatojums un kārtība šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju šīs regulas pielikumā minētajam preparātam. Pieteikumam bija pievienotas ziņas un dokumenti, kas prasīti Regulas (EK) Nr. 1831/2003 7. panta 3. punktā.
            
         
               (3)
            
            
               Pieteikums attiecas uz atļauju preparāta 6-fitāzes EC 3.1.3.26, ko iegūst no Schizosaccharomyces pombe (ATCC 5233) (Phyzyme XP 5000G/Phyzyme XP 5000L) kā barības piedevas jaunam lietojumam gaļas cāļiem, gaļas tītariem, dējējvistām, gaļas pīlēm, atšķirtiem sivēniem, nobarojamām cūkām un sivēnmātēm, kas klasificējama kā piedeva kategorijā “zootehniskās piedevas”.
            
         
               (4)
            
            
               Ar Komisijas Regulu (EK) Nr. 1743/2006 (2) piešķīra pastāvīgu atļauju 6-fitāzes EC 3.1.3.26, ko iegūst no Schizosaccharomyces pombe (ATCC 5233), izmantošanai gaļas cāļu barībā.
            
         
               (5)
            
            
               Jaunus datus pievienoja atļauju pieteikumiem attiecībā uz gaļas cāļiem, gaļas tītariem, dējējvistām, gaļas pīlēm, atšķirtiem sivēniem, nobarojamām cūkām un sivēnmātēm. Eiropas Pārtikas nekaitīguma iestāde (turpmāk tekstā “iestāde”) 2006. gada 17. oktobra atzinumā secināja, ka 6-fitāzes EC 3.1.3.26 preparātam, ko iegūst no Schizosaccharomyces pombe (ATCC 5233) (Phyzyme XP 5000G/Phyzyme XP 5000L), nav kaitīgas iedarbības uz dzīvnieku veselību, cilvēku veselību vai vidi (3). Atzinumā minēts arī tas, ka preparāts nerada nekādu citu risku, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Atbilstīgi minētajam atzinumam šā preparāta izmantošanai nav kaitīgas iedarbības uz šīm dzīvnieku papildu kategorijām. Iestādes atzinumā ieteikts ieviest atbilstošus pasākumus lietotāju drošībai. Tā neuzskata, ka ir vajadzīgas īpašas uzraudzības prasības pēc pārdošanas. Turklāt minētajā atzinumā ir apstiprināts ziņojums par dzīvnieku barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
            
         
               (6)
            
            
               Minētā preparāta novērtējums liecina par to, ka ir izpildīti Regulas (EK) Nr. 1831/2003 5. pantā paredzētie nosacījumi atļaujas saņemšanai. Attiecīgi ir jāatļauj šā preparāta izmantošana, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot kā dzīvnieku barības piedevu, uz kuru attiecina pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 4. jūlijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 329, 25.11.2006., 16. lpp.
   
      (3)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par fermentu preparātu Phyzyme™ XP 5000L un Phyzyme™ XP 5000G (6-fitāze) drošību un efektivitāti kā dzīvnieku barības piedevu gaļas cāļiem, gaļas tītariem, dējējvistām, gaļas pīlēm, atšķirtiem sivēniem, nobarojamām cūkām un sivēnmātēm saskaņā ar Regulu (EK) Nr. 1831/2003. Pieņemts 2006. gada 17. oktobrī. EPNI Vēstnesis (2006) 404, 1–20.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vienības/kg kompleksās dzīvnieku barības ar mitruma saturu 12 %
               
            
                  Zootehnisko piedevu kategorija. Funkcionālā grupa: gremošanas veicinātāji
               
            
                  4a1640
               
               
                  
                     Danisco Animal Nutrition
                  
               
               
                  6-fitāze
                  EC 3.1.3.26
                  (Phyzyme XP 5000G
                  /Phyzyme XP 5000L)
               
               
                  
                               
                           
                           
                              Piedevas sastāvs:
                              6-fitāzes preparāts (EC 3.1.3.26),
                              ko iegūst no Schizosaccharomyces pombe (ATCC 5233),
                              ar šādu minimālo aktivitāti:
                              
                                           
                                       
                                       
                                          cietā veidā: 5 000 FTU (1)/g
                                       
                                    
                                           
                                       
                                       
                                          šķidrā veidā: 5 000 FTU/ml
                                       
                                    
                        
                               
                           
                           
                              Darbīgās vielas raksturojums:
                              
                                           
                                       
                                       
                                          6-fitāze (EC 3.1.3.26),
                                       
                                    
                                           
                                       
                                       
                                          ko iegūst no Schizosaccharomyces pombe (ATCC 5233)
                                       
                                    
                        
                               
                           
                           
                              Analīzes metode (2):
                              Kolorimetriska metode, ar ko mēra neorganisko fosfātu, ko enzīms izdala no fitāta substrāta.
                           
                        
               
                  Gaļas cāļi
               
               
                  —
               
               
                  250 FTU
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Izmantošanai dzīvnieku barībā, kas satur vairāk par 0,23 % ar fitīnu saistītā fosfora.
                           
                        
                              3.
                           
                           
                              Paredzēts lietot atšķirtiem sivēniem, kuru svars nepārsniedz 35 kg.
                           
                        
                              4.
                           
                           
                              Ieteicamās devas uz kilogramu kompleksās lopbarības:
                              
                                          —
                                       
                                       
                                          gaļas cāļi: 500–750 FTU,
                                       
                                    
                                          —
                                       
                                       
                                          gaļas tītari: 250–1 000 FTU,
                                       
                                    
                                          —
                                       
                                       
                                          dējējvistas: 150–900 FTU;
                                       
                                    
                                          —
                                       
                                       
                                          gaļas pīles: 250–1 000 FTU;
                                       
                                    
                                          —
                                       
                                       
                                          sivēni (atšķirti): 500–1 000 FTU;
                                       
                                    
                                          —
                                       
                                       
                                          nobarojamas cūkas: 500–1 000 FTU;
                                       
                                    
                                          —
                                       
                                       
                                          sivēnmātes: 500 FTU.
                                       
                                    
                        
               
                  2017. gada 25. jūlijs
               
            
                  Gaļas tītari
               
               
                  —
               
               
                  250 FTU
               
               
                  —
               
            
                  Dējējvistas
               
               
                  —
               
               
                  150 FTU
               
               
                  —
               
            
                  Gaļas pīles
               
               
                  —
               
               
                  250 FTU
               
               
                  —
               
            
                  Sivēni (atšķirti)
               
               
                  —
               
               
                  250 FTU
               
               
                  —
               
            
                  Nobarojamas cūkas
               
               
                  —
               
               
                  250 FTU
               
               
                  —
               
            
                  Sivēnmātes
               
               
                  —
               
               
                  500 FTU
               
               
                  —
               
            
         (1)  1 FTU ir fermenta daudzums, kas 37 °C temperatūrā pie pH 5,5 vienā minūtē no nātrija fitāta substrāta šķeļ 1 (mikro)mol neorganiska fosfāta.
      
         (2)  Sīka informācija par analīzes metodēm atrodama šādā Kopienas references laboratorijas tīmekļa vietnē: www.irmm.jrc.be/html/crlfaa/